**Sabiedrības ar ierobežotu atbildību “Tukuma siltums”**

Reģ. Nr. 49203001267, juridiskā adrese: Asteru iela 6, Tukumā,

Tukuma novadā, LV-3101

**Dalībnieku sapulces**

**(vienīgā dalībnieka)**

**Lēmums Nr.8**

Sabiedrības ar ierobežotu atbildību “Tukuma siltums” (vienotais reģistrācijas Nr.49203001267; turpmāk – SIA “Tukuma siltums”) **dalībnieka sapulces datums 2024. gada 4. jūnijs**.

SIA “Tukuma siltums” parakstītais, apmaksātais pamatkapitāla lielums ir 2 847 393,00 EUR, balsstiesīgā pamatkapitāla lielums 2847393.

Kapitāla daļu turētāja pārstāvis, vienīgais dalībnieks, kurš pārstāv 2847393 daļas, kas ir 100% balsstiesīgā pamatkapitāla: Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa, izskata šādus darba kārtības jautājumus:

1. Par līguma noslēgšanu ar SIA “Plieņa dzirnavas” (*siltumenerģijas piegāde*);
2. Par atpūtas laiku SIA “Tukuma siltums” valdes loceklim Gundaram Kūlam.
3. §.

**Par līguma noslēgšanu ar SIA “Plieņa dzirnavas”**

(*siltumenerģijas piegāde*)

SIA “Tukuma siltums” 2024. gada 27. maijā iesniedza iesniegumu Nr. 1-5/14 (reģistrēts pašvaldībā ar Nr. TND/1-34.2/24/4486), kurā lūdza apstiprināt līguma parakstīšanu ar SIA “Plieņa dzirnavas” par siltumenerģijas piegādi SIA “Tukuma siltums” katlu mājai Asteru ielā 6, Tukumā (turpmāk – cenu aptauja (tirgus izpēte)).

Kapitāla daļu turētāja pārstāvis rakstiski (pašvaldības 27.05.2024. iesniegums Nr.TND/1-34.2/24/2267 “Par SIA “Tukuma siltums” organizēto cenu aptauju (tirgus izpēti) par siltumenerģijas piegādi SIA “Tukuma siltums” katlu mājai Asteru ielā 6, Tukumā”) vērsās SIA “Tukuma siltums” ar lūgumu sniegt skaidrojumu attiecībā uz cenu aptauju (tirgus izpēti), proti, uz kādu iepirkumu procedūru pamata SIA “Tukuma siltums” iepirkumu komisija rīkoja cenu aptauju (tirgus izpēti), ja kopējā līgumcena ir paredzēta 682 380,00 EUR, nevis atklātu konkursu saskaņā ar Sabiedrisko pakalpojumu sniedzēju iepirkumu likumu, kā arī par to, ka ir iesniedzis viens pretendents un par SIA “Plieņa dzirnavas” saistību pārņemšanu no SIA “Tukums DH”. Kapitāla daļu turētāja pārstāvis saņēma skaidrojumu no SIA “Tukuma siltums” uz pieprasītajiem jautājumiem, un tika paskaidrots, ka saskaņā ar Sabiedrisko pakalpojumu sniedzēju iepirkumu likuma 10. panta pirmās daļas 16. punktu, minētais likums nav jāievēro, ja tiek slēgts līgums par enerģijas piegādi. Attiecībā uz SIA “Plieņa dzirnavas” saistību pārņemšanu no SIA “Tukums DH”, SIA “Tukuma siltums” paskaidro, ka SIA “Plieņa dzirnavas” ir visi nepieciešamie dokumenti, lai uz doto brīdi tā varētu darboties pilntiesīgi un pārstāvēt Tulpju ielas 2, Tukumā kooģenerācijas stacijas - tai ir SPRK izsniegta licence Nr.SR0310, universālā pilnvara, un uzņēmuma apsaimniekošanas līgums starp SIA “Tukums DH” un SIA “Plieņa dzirnavas” pamata, kurš ir noslēgts līdz 2026. gada oktobrim. Pirms līguma parakstīšanas starp SIA “Tukuma siltums“ un SIA “Plieņa dzirnavas“, SIA “Tukuma siltums” vēlreiz aktualizēs sadarbībai nepieciešamo dokumentāciju.

Kapitāla daļu turētāja pārstāvis ir iepazinies un sniedzis savu viedokli par uzņēmuma apsaimniekošanas līgumu, kas noslēgts starp SIA “Tukums DH “ un SIA “Plieņa dzirnavas” un piekrīt Jūsu rīcībai vēlreiz aktualizēt sadarbībai nepieciešamo dokumentāciju.

Pamatojoties uz SIA “Tukuma siltums” statūtu 3.3.5. punktu, kas noteic, kapapildus likumā noteiktajam valdei ir nepieciešama iepriekšēja dalībnieku sapulces piekrišana darījumiem, kuru summa pārsniedz 35 000,00 EUR,Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa:

* 1. **PIEKRĪT SIA “Tukuma siltums” valdes loceklim Gundaram Kūlam noslēgt līgumu ar SIA “Plieņa dzirnavas” (reģ.Nr.40003837873) par siltumenerģijas piegādi par 40,14 EUR/MWh;**
  2. **UZDODU turpmāk iesniegt kapitāla daļu turētāja pārstāvim pilnīgu iepirkumu dokumentāciju, kurā norādīts gan tiesiskais pamatojums attiecīgajai iepirkumu procedūrai, gan cita nepieciešamā informācija, lai kapitāla daļu turētāja pārstāvis varētu pieņemt dalībnieku sapulces lēmumu bez papildus informācijas pieprasīšanas.**

1. §.

**Par atpūtas laiku SIA “Tukuma siltums” valdes loceklim**

**Gundaram Kūlam**

SIA “Tukuma siltums” 2024. gada 4. jūnijā iesniedza iesniegumu (reģistrēts pašvaldībā ar Nr.TND/1-34.2/24/4679), kurā lūdz apstiprināt valdes loceklim Gundaram Kūlam atpūtas laiku no 2024. gada 10. jūnija līdz 21. jūnijam.

Pamatojoties starp SIA “Tukuma siltums” kapitāla daļu turētāja pārstāvja un SIA “Tukuma siltums” valdes locekļa Gundara Kūlas 2020. gada 23. jūlijā noslēgtā pilnvarojuma līguma 2.13.6. punktu, **nolemju:**

* 1. **APSTIPRINĀT** **SIA “Tukuma siltums” valdes loceklim Gundaram Kūlam atpūtas laiku no 2024. gada 10. jūnija līdz 21. jūnijam**.

Kapitāla daļu turētāja pārstāvis -

Tukuma novada pašvaldības izpilddirektora vietniece

administratīvajos un kapitālsabiedrības jautājumos B.Pļaviņa